CORRECCIÓN de erros.-Orde do 25 de xaneiro de 2008 pola que se establecen as bases reguladoras da concesión das axudas para o fomento dos sistemas de producións agrarias sustentables a través da implantación do contrato de explotación sustentable (CES).
CONSELLERÍA DO MEDIO RURAL — III. OUTRAS DISPOSICIÓNS — 02/04/2008

Advertidos erros na devandita Orde do 25 de xaneiro de 2008, publicada no Diario Oficial de Galicia nº 23, do 1 de febreiro de 2008, cómpre facer as oportunas correccións:
-Na páxina 1.864, no artigo 5º, parágrafo 6, onde di: «Cumprir os requisitos legais de xestión... a que se refire os artigo 4 e 5...», debe dicir: «Cumprir os requisitos legais de xestión... a que se refiren os artigos 4 e 5...».
-Na páxina 1.866, no artigo 12, letra e), onde di: «No caso de denegar o consentimento a que se refire o punto 8 ...», debe dicir: «No caso de denegar o consentimento a que se refire o artigo 8º ...».
-Na páxina 1.866, no artigo 12, letra f), onde di: «Documentación acreditativa da disposición das terras...» , debe dicir: «Poderase requirir documentación acreditativa da disposición das terras...».
-Na páxina 1.866, no artigo 13.2º, onde di: «Este requirimento de emenda tamén se fará se das certificacións obtidas de conformidade co artigo 6º...», debe dicir: «Este requirimento de emenda tamén se fará se das certificacións obtidas de conformidade co artigo 8º...».
-Na páxina 1.866, no artigo 16.2º, onde di: «O conselleiro, á vista da proposta, ditará a correspondente resolución, que deberá de estar debidamente motivada e expresará, cando menos, a modalidade de contrato de explotación sustentable que se subvenciona e o seu custo, así como a axuda concedida e a súa contía ou, se é o caso, a causa de denegación», debe dicir: «O conselleiro, á vista da proposta, ditará a correspondente resolución, que deberá de estar debidamente motivada e expresará, cando menos, a axuda concedida e a súa contía ou, se é o caso, a causa de denegación».
Na páxina 1.867, no artigo 18.3º, onde di: «... de acordo cos supostos que establece o artigo 39 do Regulamento (CE) 817/2004», debe dicir: «de acordo cos supostos que establece o artigo 39 do Regulamento (CE) 817/2004».
-Na páxina 1.869, no artigo 27.1º, onde di: «Será incompatible a axuda ao control integrado e produción integrada establecida no punto 1.a).2º... no punto 1.a).3º do artigo 6º... 1.a).7º ... 1.a).3º ... 1.a).3º ... 1.a).6º», debe dicir: «Será incompatible a axuda ao control integrado e produción integrada establecida no punto 1.b).2º... no punto 1.b).3º do artigo 6º... 1.b).7º ... 1.b).3º ... 1.b).3º ... 1.b).6º».
-Na páxina 1.869, no anexo I, punto 1.b), onde di: «Nas explotacións agrícolas, cando menos, o 25% da renda total procederá de actividades agrarias ou complementares. Ademais no prazo de dous anos desde a data de concesión da explotación deberá absorber, cando menos, 0,5 UTA.», debe dicir: «Nas explotacións agrícolas, cando menos, o 25% da renda total procederá de actividades agrarias ou complementares e deberá ter, polo menos, 0,5 UTA».
-Na páxina 1.870, no anexo I, punto 3, onde di: «As comunidades de montes veciñais en man común están exentas do cumprimento do requisito sinalado no artigo 4.2º», debe dicir: «As comunidades de montes veciñais en man común están exentas do cumprimento do requisito sinalado no artigo 5.2º».
-Na páxina 1.870, no anexo II (Contía máxima das primas unitarias), onde di: «3.1.8. ... 564», debe dicir: « 3.1.8. ... 504».
-Na páxina 1.874, no anexo III.B (Descrición dos compromisos específicos relativos ás axudas a produtores agrarios que establezan métodos de produción respectuosos co ambiente e de conservación da paisaxe e benestar animal), onde di: «Pertencer a unha entidade asociativa agraria e dispoñer de técnico ou de asesoramento técnico», debe dicir: «Dispoñer dos servizos de aconsellamento técnico dunha entidade de aconsellamento ou de xestión recoñecida pola Consellería do Medio Rural ou cuxo recoñecemento foi solicitado e estea pendente de resolución».
-Na páxina 1.875, no anexo III.B, subsección segunda (Control Integrado e Produción Integrada), punto de «compromisos xerais», parágrafo 3, onde di: «Realización de análises axeitadas, polo menos anualmente para programar o fertilizado de auga e outros, a criterio do C.T.», debe dicir: «Realización de análises axeitadas, polo menos anualmente, para programar a fertilización. As análises de auga e outros, a criterio do comité técnico».
-Na páxina 1.875, no anexo III.B, subsección segunda (Control Integrado e Produción Integrada), punto de «compromisos xerais», parágrafo 8, onde di: «... A devandita redución poderase realizar mediante a substitución do fertilizado nitroxenado de síntese por orgánico, e se permitirá o uso de estercos frescos nin lamas de depuradora ...», debe dicir: «... A devandita redución poderase realizar mediante a substitución da fertilización nitroxenada de síntese por orgánica, e non se permitirá o uso de estercos frescos nin lamas de depuradora ...».
Na páxina 1.875, no anexo III.B, subsección terceira (Agricultura e Gandaría ecolóxica), punto «compromisos xerais», parágrafo 6, onde di: «Obrigatoriedade da realización de análises, polo menos anualmente para programar a fertilización de auga e outros, a criterio do comité técnico», debe dicir: «Obrigatoriedade da realización de análises, polo menos anualmente para programar a fertilización. As análises de auga e outros, a criterio do comité técnico».
Na páxina 1.877, no anexo III.B, subsección sexta (Utilización dos recursos forraxeiros da explotación), engadir: «Compromisos específicos» dentro do punto de «Compromisos xerais» antes do punto: «Comprometerse a manter polo menos o 50% da superficie da explotación a pastos permanentes...».
-Na páxina 1.877, no anexo III.B, subsección sexta (Utilización dos recursos forraxeiros da explotación), punto de «compromisos específicos para a utilización de sistemas extensivos na alimentación de explotacións de leite e cebo de ruminantes», onde di: «A carga gandeira da explotación non poderá superar 1,8 UGM/ha de SAU por termo medio ao ano», debe dicir: «A carga gandeira da explotación non poderá superar as 1,8 UGM/Ha de SAU forraxeira por termo medio ao ano».